钦定古今图书集成/明伦汇编/氏族典/第443卷 > 《廖用贤尚友录》 > 景芳
## 钦定古今图书集成/明伦汇编/氏族典/第443卷 > 《廖用贤尚友录》 > 景芳

按《万姓统谱》：“芳字德馨，定陶人。性孝友，淳悫中成化
癸卯乡试，选授临漳令。生员有牛舜臣者，贫不能娶，
芳即捐俸以完其婚。民有陈恕母告恕不孝，芳以恩
意晓谕之，遂感为孝子。值漳水大涨，城门几圯，芳设
法捍御之，卒全其城。乡民漂没者，尢极力振恤不少
懈。九载考绩，迁知平定州，复迁庆阳府同知，寻卒。”